Source: http://www.ts.fi/uutiset/maailma/3388304/Seitsemaa+prosenttia+katolisista+papeista+epailty+hyvaksikaytosta+Australiassa
Timestamp: 2017-10-20 18:22:58+00:00
Document Index: 248182

Matched Legal Cases: ['kko ', 'kko ', 'kko ', 'kko ', 'kko ', 'kko ']

Seitsemää prosenttia katolisista papeista epäilty hyväksikäytöstä Australiassa - Maailma - Turun Sanomat
Seitsemää prosenttia katolisista papeista epäilty hyväksikäytöstä Australiassa
Tutkinta: Hyväksikäytöstä kertoneita lapsia rangaistiin, pappeja siirrettiin muualle, salailu voimissaan.
RCIRCSA/JEREMY PIPER
Australiassa seitsemää prosenttia katolisen kirkon papeista on epäilty lasten hyväksikäytöstä viime vuosikymmenten aikana, mutta epäilyt on jätetty tutkimatta, selviää tänään julkaistuista tutkimuskomission tiedoista.
Maailma | STT | 6.2.2017 9:54 | 6
Päivitetty 6.2.2017 10:56
Australiassa seitsemää prosenttia katolisen kirkon papeista on epäilty lasten hyväksikäytöstä kuuden viime vuosikymmenen aikana, mutta epäilyt on jätetty tutkimatta, selviää tutkimuskomission tiedoista.
Komission mukaan kirkolle tehtiin runsaat 4 400 ilmoitusta epäillystä lasten hyväksikäytöstä vuosien 1980 ja 2015 välisenä aikana, kertovat muun muassa BBC ja ABC.
Australiassa päätettiin vuonna 2012 tehdä laaja selvitys lasten seksuaalisesta hyväksikäytöstä, kun maassa oli paljastunut useita pedofiliaepäilyjä. Tutkimus ei ole rajoittunut vain katoliseen kirkkoon, vaan se on koskenut myös ei-uskonnollisia yhteisöjä kuten urheilu- ja nuorisojärjestöjä ja kouluja.
Neljä vuotta jatkuneiden tuhansien ihmisten kuulemisten jälkeen komission työ on nyt loppuvaiheessa. Maanantaina julkistetut luvut kertovat ensi kertaa hyväksikäytön laajuudesta.
Kuulemisia hoitaneen asianajaja Gail Furnessin mukaan uhrien kertomukset ovat olleet "masentavan samanlaisia".
– Lapset jätettiin huomiotta tai mikä pahempaa, heitä rangaistiin. Syytökset jätettiin tutkimatta, Furness kertoo.
Hänen mukaansa syytösten kohteiksi joutuneita pappeja tai muita kirkon työntekijöitä siirrettiin muualle paikkoihin, joissa ei tiedetty heidän taustastaan.
– Mitään ei kirjattu ylös tai asiakirjoja tuhottiin. Salailu ja vaitiolo olivat voimissaan.
Uhrien keskimääräinen ikä oli 11 vuotta pojilla ja kymmenen vuotta tytöillä. Epäillyistä hyväksikäyttäjistä 90 prosenttia oli miehiä.
Kirkko perusti oman totuus- ja oikeusneuvoston koordinoimaan yhteydenpitoa tutkintaan. Neuvoston johtajan Francis Sullivanin mukaan ilmi tulleet tiedot ovat järkyttäviä.
– Numerot ovat järkyttäviä, ne ovat traagisia, ne ovat anteeksiantamattomia. Sullivan sanoi.
– Tilastot sekä kaikki se mitä olemme kuulleet neljän vuoden aikana voidaan tulkita vain yhdellä tavalla: Australian katolinen kirkko on vakavasti epäonnistunut tehtävässä suojella lapsia hyväksikäyttäjiltä.
– Katolisina me painamme päämme häpeästä.
Olen viime aikoina tullut siihen tulokseen että uskonnot aiheuttavat vain sotia..pakolaisia..hyväksikäyttöjä yms..
"just" kirjoitti 6.2.2017 10:20 Tee ilmoitus
Hiljattain (ylen uutisissa) julkaistun tutkimuksen mukaan 5 % miehistä on pedofiileja - kiinnostuneita alle 10 vuotiaista lapsista. Ja noin 10% miehistä on kiinnostunut esiteineistä, eli 10-14 vuotiaista lapsista. Pedofilia "sivistyneissä länsimaissa" on siis paljon luultua yleisempää, eikä näin ollen ole vain "sivistymättömien" maiden ongelma.
"O Tempora O Mores" kirjoitti 6.2.2017 10:42 Tee ilmoitus
Mutta mitä tästä seuraa?
Meno on ollut samanlaista irstasta lähes kaikissa maissa joissa Katolinen kirkko on ollut läsnä. Meno on ollut tälläistä varmaan koko Katolisen kirkon olemassa olon ajan. Julki tulee vain se mistä saadaan todistusaineistoa. Katolinen kirkko ei auta totuuden paljastamisessa mitenkään, vaan piilottaa kaiken minkä vaan pystyy. Katolinen kirkko asettaa edelleen oman edun suojelun kaiken muun edelle eikä edelleenkään tunnusta vastuutaan tapahtuneesta. Iso kysymys kuuluukin mitä tästä kaikesta seuraa ja kykeneekö länsimainen oikeusjärjestelmä laittamaan Katolisen kirkon vastuuseen. Päivän selvää on, että jos kyseessä olisi joku yritys, yhdistys tai muu aatteellinen toimija, niin sen toiminta ja kannattaminen lakkautettaisiin välittömästi ikuisiksi ajoiksi lain voimalla, mutta kun on kyseessä uskonnollinen toimija ja nimenomaan kristinuskon isoin toimija, niin onko luvassa yhtään mitään jatkotoimia.
"klr56" kirjoitti 6.2.2017 11:30 Tee ilmoitus
Tämä sama juttu tapahtui Amerikassa muutama vuosi sitten.
Kirkko maksoi näille silloisille lapsille satoja Miljoonia ja kaikki hyvin,ketään
ei muistaakseni edes tuomittu oikeudessa.
Nämä henkilöt ovat kaiken oikeuden yläpuolella.Toivottavasti nyt käy toisin.
"Jaakko" kirjoitti 6.2.2017 12:35 Tee ilmoitus
Suojautukoon ken voi
Tämähän voitaisiin tulkita kaikki vihapuheeksi, kun näin tosiasioita rohjetaan tuoda keskusteluun. On olemassa eräs toinenkin kiivaasti levittäytyvä uskonto, jonka vaikutuksia pitäisi voida analysoida avoimesti. Artikkelissa kuvatun kaltaista tapahtuu kun ihmiset on pelottelulla, uhkailulla yms. estetty ottamasta kantaa uskonnon uhrien puolesta. Uhreina voivat olla kokonaiset vapautta edustavat kansakunnat ja terroristien kohteiksi joutuneet.
"Vaikenemishelvetti" kirjoitti 6.2.2017 12:44 Tee ilmoitus
Vast: Suojautukoon ken voi
Vaikenemishelvetti: "Tämähän voitaisiin tulkita kaikki vihapuheeksi, kun näin tosiasioita rohjetaan tuoda keskusteluun."
Vihapuhe tuntuu edelleen olevan kovin vaikea sana.
Rikoslaissa sitä ei ole määritelty, mutta toisaalta se on hyvin selkeä yhdyssana. Kaksi osaa, viha ja puhe, alakoululainenkin tuon sanan ymmärtää.
Siis ei todellakaan, rikollisen toiminnan paljastamista ja esiin tuomista ei voi tulkita vihapuheeksi.
"T.S." kirjoitti 6.2.2017 13:22 Tee ilmoitus
Paperiliitto ja Metsäteollisuus jatkoivat neuvottelujaan suut supussa
Kolmelle kuskille jo lähtöruuturangaistus
Räikkösellä varovainen alku
Ero johti painajaismaiseen vainoon – ruuveja renkaissa ja taukoamatonta uhkailua
Maailma 20:22
Turkkilaisen oppositiolehden Cumhuriyetin entinen päätoimittaja Can Dündar on valittu vuoden eurooppalaiseksi journalistiksi Prix Europa -kilpailussa. Dündar elää tällä hetkellä Saksassa maanpaossa ja on ollut aiemmin kolme kuukautta vankilassa Turkissa vakoilusta tuomittuna. Dündar on kuitenkin jatkanut Turkki-aiheiden käsittelyä toimittajana.
Maailma 19:45
Tshekin Trump voittamassa parlamenttivaalit
Parlamentista tulossa sillisalaatti ja hallitusneuvotteluista vaikeat
Yli 30 ihmistä kuollut moskeijahyökkäyksessä Kabulissa
Afganistanin pääkaupungissa Kabulissa tapahtuneessa moskeijaiskussa on kuollut yli 30 ihmistä. Viranomaisten mukaan kymmeniä on haavoittunut. Aiemmin tiedossa oli ainakin kymmenen ihmisen kuolleen. Hyökkäys alkoi shiiojen kokoonnuttua moskeijaan perjantairukouksiinsa. Terveysviranomaisten mukaan uhriluku saattaa vielä muuttua. Maan sisäministeriön mukaan moskeijassa on myös räjähtänyt.